สวัสดีค่ะ หนูเป็นไข้มา 3 วันแล้วค่ะ ไม่มีน้ำมูก บางครั้งไข้ขึ้นสูงมาก มีอาการร้อนๆหนาวๆ เวลาร้อนเหงื่อออกเป็นเม็ดๆเสื้อเเทบเปียก แต่พอเวลาหนาวก็หนาวจนสั่นค่ะ
สวัสดีค่ะ อาการมีไข้สูง อาจเกิดจาก-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดคือคงต้องดูว่ามีอาการเฉพาะเจาะจงไปยังระบบใดร่วมด้วยค่ะ ควรไปพบแพทย์เพื่อตรวจร่างกายและตรวจเลือดตามระบบนั้นๆเพิ่มเติมค่ะ ถ้าไม่มีอาการในระบบใดเจาะจงก็อาจจะเป็นไข้เลือดออกหรือการติดเชื้อไวรัสในร่างกาย รักษาตามอาการ จนกว่าไข้จะลงการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆ